《一剪梅·八月十四夜同刘叔裔玉带桥看月》
清代·陆震

酒酣真想策金鳌。欲上仙桥。且上河桥。何当更上玉楼高。

万井上消。万里云消。

烂烂银盘挂碧霄。明见秋毫。圆欠分毫。阴晴天意最难料。

料想来宵。胜似今宵。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。